Skok ná woordvoerder se moord in Kaapse buurt
JY LEES NOU Skok ná woordvoerder se moord in Kaapse buurt
’n Bekende woordvoerder van Kaapstad is dood aangetref in sy huis in Harfield Village Claremont, Kaapstad.
Steven Otter, ’n woordvoerder van die Kaapse stadsraad is Vrydagoggend omstreeks 04:00 dood ná hy sy vriendin en haar dogtertjie van huisrowers probeer beskerm het. Die 43-jarige man is glo in die hart gesteek, berig Netwerk24.
Volgens polisiewoordvoerder lt.kol. André Traut, het twee gewapende verdagtes met ’n televisiestel, ’n skootrekenaar en ’n selfoon gevlug.
“Ek wou nie die nuus vanoggend glo nie, maar dit is waar. Sy dood is baie slegte nuus,” het burgerskomiteelid vir vervoer, Brett Herron aan News24 gesê. Steven was betrokke by die kommunikasie en gemeenskapsbelange vir die Kaapstad se vervoerafdeling. Volgens ’n stadsamptenaar het Steven ’n passie gehad vir weerlose en gemarginaliseerde mense. Steven het ’n boek, Khayelitsha uMlungu in a Township, die lig laat sien.
RIP #StevenOtter, such sad news. #uMlungu condolences to the family. pic.twitter.com/uSpGQiG5eq — Zita Castanho (@ZitaCastanho) December 16, 2016
Sy voormalige werkgewer Patricia de Lille het ook haar skok oor sy dood uitgespreek.
Devastated by the tragic loss of Steven Otter who I've known as worked with since the ID days. Rest In Peace Stevovo. pic.twitter.com/X5xL5uMJog — Patricia de Lille (@PatriciaDeLille) December 16, 2016